CELEX: 62015TN0208
Language: da
Date: 2015-04-24 00:00:00
Title: Sag T-208/15: Sag anlagt den 24. april 2015 — Universiteit Antwerpen mod REA

20150731053617062015/C 270/352082015TC27020150817DA01DAINFO_JUDICIAL20150424282811Sag T-208/15: Sag anlagt den 24. april 2015 — Universiteit Antwerpen mod REA
 ---documentbreak--- C2702015DA2810120150424DA0035281281Sag anlagt den 24. april 2015 — Universiteit Antwerpen mod REA
   (Sag T-208/15)2015/C 270/35Processprog: engelsk
      Parter
   
   
      Sagsøger: Universiteit Antwerpen (Antwerpen, Belgien) (ved advokaterne P. Teerlinck og P. de Bandt)
   
      Sagsøgt: Research Executive Agency (REA)
   
      Sagsøgerens påstande
   
   
            —
         
         
            Det fastslås, at stipendiumaftale nr. 238214 »C7« (Cerebellar-Cortical Control: Cells, Circuits, Computation, and Clinic) og stipendiumaftale nr. 238686 »CEREBNET« (Timing and plasticity in the olivo-cerebellar system), der er afsluttet i det syvende rammeprogram (FP7-PEOPLE-ITN-2008) til støtte for uddannelse og karriereudvikling af forskere og netværk for indledende uddannelse, ikke kan fortolkes således, at de pålægger modtagerne en forpligtelse til at tilbyde uddannelse til begyndende forskere udelukkende på deres egne faciliteter, og som en konsekvens heraf bekræftes det, at REA ikke kan afvise en del af de udgifter, der relaterer sig til uddannelse af begyndende forskere, som ikke-støtte berettigede på grundlag af denne fortolkning.
         
      
            —
         
         
            REA tilpligtes at betale de udgifter, der vedrører uddannelse af begyndende forskere, som indberettet af sagsøgeren i forbindelse med »C7« og »CEREBNET« stipendiumaftalerne med tillæg af renter fra den dag, hvor betalingen forfalder.
         
      
            —
         
         
            REA tilpligtes at betale sagens omkostninger.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
            1.
         
         
            Med det første anbringende gøres det gældende, at REA baserer sit standpunkt på en fejlagtig fortolkning af »C7« og »CEREBNET« stipendiumaftalerne. Det første anbringende er opdelt i tre led: At begrænse muligheden for uddannelse til modtagerens faciliteter ville være i strid med målene for det syvende rammeprogram, programmet Mennesker, 2008 PWP og det europæiske charter for forskere (første led). Det kan udledes af bestemmelserne i stipendiumaftalerne og Guiden for Ansøgere, at modtagernes forpligtelse til at tilbyde uddannelse også kan opfyldes uden for deres egne faciliteter (andet led). Ingen bestemmelser i stipendiumaftalerne eller ethvert andet instrument, der finder anvendelse, anfører, at denne uddannelse udelukkende skal tilbydes på modtagerens faciliteter (tredje led).
         
      
            2.
         
         
            Med det andet anbringende gøres det gældende, at REA’s fortolkning tilsidesætter retssikkerhedsprincippet, princippet om beskyttelse af den berettigede forventning og proportionalitetsprincippet.